CELEX: 62011CN0317
Language: da
Date: 2011-06-27 00:00:00
Title: Sag C-317/11: Anmodning om præjudiciel afgørelse indgivet af Landesarbeitsgericht Berlin-Brandenburg (Tyskland) den 27. juni 2011 — Rainer Reimann mod Philipp Halter GmbH & Co. Sprengunternehmen KG

10.9.2011   
            
            
               DA
            
            
               Den Europæiske Unions Tidende
            
            
               C 269/28
            
         Anmodning om præjudiciel afgørelse indgivet af Landesarbeitsgericht Berlin-Brandenburg (Tyskland) den 27. juni 2011 — Rainer Reimann mod Philipp Halter GmbH & Co. Sprengunternehmen KG
   (Sag C-317/11)
   2011/C 269/53
   Processprog: tysk
   
      Den forelæggende ret
   
   Landesarbeitsgericht Berlin-Brandenburg
   
      Parter i hovedsagen
   
   
      Sagsøger: Rainer Reimann
   
      Sagsøgt: Philipp Halter GmbH & Co. Sprengunternehmen KG
   
      Præjudicielle spørgsmål
   
   
               1)
            
            
               Er artikel 31 i charteret om grundlæggende rettigheder og artikel 7, stk. 1, i direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (1) til hinder for en national bestemmelse som den i BUrlG’s § 13, stk. 2, hvorefter varigheden af den årlige mindsteferie på fire uger i visse brancher kan nedsættes ved kollektiv overenskomst?
            
         
               2)
            
            
               Er artikel 31 i charteret om grundlæggende rettigheder og artikel 7, stk. 1, i direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden til hinder for en national overenskomstbestemmelse som den i Bundesrahmentarifvertrag Bau, hvorefter der ikke optjenes ferie i år, hvori der på grund af sygdom ikke opnås en vis bruttolønsum?
            
         
               3)
            
            
               Såfremt spørgsmål 1 og 2 besvares bekræftende, spørges:
               Kan en bestemmelse som den i BUrlG’s § 13, stk. 2, i så fald ikke finde anvendelse?
            
         
               4)
            
            
               Såfremt spørgsmål 1-3 besvares bekræftende, spørges:
               Gælder der med hensyn til gyldigheden af bestemmelsen i BUrlG’s § 13, stk. 2, og bestemmelserne i Bundesrahmentarifvertrag Bau en berettiget forventning for så vidt angår perioder før den 1. december 2009, hvor Lissabontraktaten og charteret om grundlæggende rettigheder trådte i kraft? Skal Bundesrahmentarifvertrag Baus overenskomstparter indrømmes en frist, inden for hvilken de selv kan aftale en anden bestemmelse?
            
         
      (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT L 299, s. 9).